Nord

Ang Nord usa ka departamento sa Pransiya. Kini nahimutang sa amihanang bahin sa maong nasod. Kasaysayan Ang Nord mao ang Pranses nga bahin sa Kondado sa Flanders, walay labot sa kasadpang bahin nga gibuwag niadtong 1237 isip Kondado sa Artois ug karon kabahin sa silingang Pas-de-Calais, ug Hainault. Kining maong teritoryo kabahin sa Katsilang Netherlands apan inanayng gihatag sa Pransiya sa mga tratado sa 1659, 1668, ug 1678. Ang Nord usa sa mga orihinal nga 83 ka mga departamento nga gimugna niadtong Marso 4, 1790 panahon sa Rebolusyong Pranses. Heyograpiya Ang Nord kabahin sa rehiyon sa Nord-Pas-de-Calais. Kini gipalibotan sa mga departamento sa Pas-de-Calais ug Aisne, ingon man sa Belgium ug sa Dagat sa Amihanan. Ang departamento nagtaas tungod sa pagkahimutang niini sa amihanang-sidlakang bahin sa nasod, ubay sa kasadpang katunga sa utlanan padulong sa Belgium. Ang iyang prinsipal nga dakbayan mao ang Lille. Nagpalibot sa Lille mao ang mga dakbayan sa Roubaix, Tourcoing ug Villeneuve-d'Ascq. Kining upat ka dakbayan nagtibuok sa kanhi mga industriyal ug minahang mga lungsod nga may labaw sa usa ka milyon nga molupyo. Ang ubang importanteng dakbayan mao ang Valenciennes, Douai, ug Dunkerque. Ang dagkong mga sapa mao kining mosunod: Yser Lys Escaut Scarpe Sambre Ekonomiya Ang departamento mao ang sentro sa industriyalisasyon sa Pransiya panahon sa ika-19 nga siglo. Tungod niini, nahiagom kini sa grabeng kadaot panahon sa Unang Gubat Kalibotanon, ug karon nag-atubang og labihang problema sa ekonomiya, katilingban ug kalikopan tungod sa pagkunhod sa pagmina sa sugnod uban sa iyang mga silingan. Demograpiya Ang Nord mao ang labing daghang molupyo nga departamento sa Pransiya. Kini mya 2.55 ka milyon nga residente sa gidak-ong 5,740 km². Kultura Ang Flemish sa Kasadpan (Western Flemish) gitabi sa mga 20,000 ka mga tawo sa amihanang bahin sa departamento, sa arrondissement sa Dunkerque. Tan-awa usab Mga kanton sa Nord Mga komyun sa Nord Mga arrondissement sa Nord Talaan sa mga departamento sa Pransiya Mga sumpay sa gawas (Prinanses)Balayan sa prefecture Gi-arkibo 2011-06-14 at the Wayback Machine (Prinanses)Balayan sa Conseil Général Gi-arkibo 2000-08-18 at the Wayback Machine (Ininglis)mga sumpay gikan sa DMOZ Gi-arkibo 2007-11-14 at the Wayback Machine